section_heading: Povijest
paragraph_text: Predstava je premijerno izvedena 14. lipnja 2018. godine u Teatru &TD te je od početka imala uspjeha i kod publike i kod kritike. Kroz buduće sezone premetnula se u jednu od najposjećenijih kazališnih predstava i stekla kultni status pretežito kod mlađe kazališne publike. Kazališni kritičar Tomislav Čadež zapisao je u Jutarnjem listu: ''"Katalonac“ jest duhovita i autentična predstava, plod promišljena rada, glumački je točna, mladenački lucidna, osviještenog ritma i ne preduga, premda traje dva sata. Penovićev teatar uvrnuto je televizičan (Comedy in Theory), kombinira suvremeni stand up i klasičnu, beckettovsku sumnju u mogućnost komunikacije, post-dramski i epski teatar, glumu i glumu-o-glumi, poziciju i meta-poziciju, a teče glatko i vazda te nečim svježim mami."''